Matsuri

Matsuri (ka: Matsurdi, Matšuri, Belohvostovo, Piiroja) on küla Võru maakonnas Setomaa vallas Eesti-Venemaa piiri ääres.

Küla kuulub Raakva nulka.

Valdav osa Koidula raudteejaama territooriumist jääb Matsuri külla.

Mööda küla lõunapiiri kulgeb Piusa jõgi. Mööda küla piiri voolab ka Piiroja.

 Ajalugu 
Küla nimi esineb ürikuis alates 1652. aastast.   Värska piirkonna turismipotentsiaali analüüs 2002

Raudtee ja maantee vahelises kolmnurgas on ruudukujuline kääbas, kuhu on maetud Põhjasõjas Võmmorski lahingus (1709) langenud.

Külas asusid vanasti mitmed väikesed tellisetehased.

Kunagise koolimaja juures maantee ääres asub mälestuskivi külas 1944. aasta pommirünnakus hukkunud külaelanikele.

Karisilla–Petseri maantee ääres asub ka nn mälestuskivi fašismiohvritele.

1977 liideti Matsuriga Vammustõ küla.

Enne Eesti omavalitsuste haldusreformi 2017. aastal kuulus küla Värska valda ja Põlva maakonda.

 Tuntud inimesed 
Matsuris sündis lauluema Miku Ode (Jevdokia Kanniste; 1864–1924), kellelt Jakob Hurt kirjutas üles enam kui 20 000 värsirida. 

 Pilte 

Vaata ka
Säpinä (Matsuri) tsässon
Piiroja raudteepeatus, Tartu–Petseri raudteel 

Viited

Kategooria:Võru maakonna külad
Kategooria:Setomaa vald
Kategooria:Setumaa külad